Над 100 000 метрични тона кофеин се консумират
по света всяка година.
Това е теглото на 14 Айфелови кули.
Повечето кофеин се изпива с кафето и чая,
но той се слага и в някои газирани води,
в шоколада,
в кофеиновите таблетки
и дори в безкофеиновите според етикета напитки.
Кофеинът помага да се чувстваме будни, съсредоточени, щастливи и енергични,
дори когато не сме спали достатъчно.
Но може също и да вдигне кръвното ни и да ни направи неспокойни.
Той е най-използваният наркотик в света.
Как успява да ни държи будни?
Кофеинът се е появил при растенията, където изпълнява няколко функции.
В големи дози, в каквито се открива в листата и семената на някои видове,
той е отровен за насекомите.
Но когато го приемат в по-малки дози, в каквито се съдържа в нектара,
той всъщност им помага да запомнят и да посетят отново цветята.
В човешкото тяло кофеинът действа като стимулант за централната нервна система.
Той ни държи будни като блокира една от ключовите молекули, предизвикващи съня,
вещество, наречено аденозин.
Тялото ни има нужда от постоянен приток на енергия,
която получава като разкъсва високоенергийни молекули на име АТФ.
При този процес
се отделя аденозин - химичният гръбнак на АТФ.
Невроните в мозъка ни имат рецептори, отлично пригодени към тази молекула.
Когато аденозинът стигне до рецепторите,
той активира серия от биохимични реакции,
които карат невроните да "стрелят" по-лениво
и да забавят отделянето на важни за мозъка сигнални молекули.
С други думи - доспива ни се.
Кофеинът се нарича антагонист на аденозиновите рецептори.
Това означава, че спира процеса на забавяне на невроните ни
като блокира аденозиновите рецептори.
Кофеинът и аденозинът имат сходна молекулярна структура,
достатъчно близка, че кофеинът да може да се закрепи в аденозиновите рецептори,
но да не може да ги активира.
Накратко - аденозинът потиска невроните ви.
Кофеинът потиска потисника, т.е. стимулира ни.
Кофеинът може също да усили положителните чувства.
При някои неврони аденозиновите рецептори
са свързани с рецептори за друга молекула, наречена допамин.
Една от функциите на допамина в мозъка е да поддържа чувство на удовoлствие.
Когато аденозинът се скачи с единия от двойката рецептори,
това може да затрудни допамина да влезе на мястото си
и да прекъсне дейността му по повдигане на настроението.
Но когато кофеинът заема мястото на аденозина, той не води до този ефект
и допаминът може да се намести.
Има данни, че ефектът на кофеина върху аденозиновите и допаминовите рецептори
може да донесе и дългосрочни ползи, намалявайки риска от заболявания
като Паркинсон, Алцхаймер и някои видове рак.
Кофеинът може да подобри също способността на тялото да изгаря мазнини.
Всъщност, някои спортни организации смятат,
че кофеинът дава на спортистите нечестно предимство
и са поставили ограничения за консумацията му.
От 1972 до 2004 г. Олимпийските спортисти
трябвало да имат концентрация на кофеин в кръвта под определената,
за да могат да се състезават.
Разбира се, не всички въздействия на кофеина са толкова полезни.
Той ни кара да се чувстваме по-добре и по-будни,
но може и да ускори пулса ни и да повиши кръвното налягане,
да причини обилно уриниране или диария
и да доведе до безсъние и тревожност.
Освен това, храните и напитките, съдържащи кофеин
имат собствени въздействия върху тялото ни, които трябва да се отчетат.
Мозъкът ни може да сe нагоди към редовната консумация на кофеин.
Ако аденозиновите ни рецептори са постоянно блокирани,
тялото ще произведе допълнителни.
По този начин, дори с кофеин наоколо,
аденозинът пак може да върши работата си, сигнализирайки на мозъка да изключи.
Ето защо може да открием, че имаме нужда от все повече кофеин,
за да се чувстваме будни.
Има все повече аденозинови рецептори за блокиране.
Затова и ако внезапно спрете кофеина,
може да имате неприятни усещания.
С много рецептори и без конкуренция
аденозинът може да работи извънредно,
причинявайки симптоми като главоболие,
умора
и депресивни състояния.
Но след няколко дни излишните аденозинови рецептори ще изчезнат,
тялото ни ще се пренастрои
и ще се чувстваме бодри както винаги,
дори и без вливане на най-разпространения стимулант в света.